ठानाले गुफाएँ
ठाणाले गुफाएँ (Thanale Caves) या नाडसूर गुफाएँ (Nadsur Caves) भारत के महाराष्ट्र राज्य के रायगढ़ ज़िले की सुधागढ़ तालुका के ठानाले ग्राम में स्थित 23 बौद्ध गुफाओं का एक समूह है। यह मुम्बई से 72 किमी पश्चिमोत्तर और पाली से 18 किमी दूर स्थित है। यह प्रथम शताब्दी ईसापूर्व में बनाए गए थे। इनमें दो चैत, दो स्तूप और अन्य विहार हैं। यह महाराष्ट्र और भारत की सबसे प्राचीन तक्षित-शिला गुफाओं में शामिल हैं और चौल के प्राचीन व्यापारिक मार्ग पर स्थित हैं।